1. **Penulis injil Mark:**
	* **Misionari ke enda mujur.**
		+ Sebaka enggau pengabar injil ke bukai, Mark nadai nyebut nama iya empu. Iya agi nembiak lebuh maya utai ke ditulis iya nyadi, lalu tu engka ditemu iya kategal kaul iya begulai enggau rasul Peter *(1 Pet. 5:13)*.
		+ Indai John Mark tu meh ke bempu endur di Jerusalem ke alai bala anggota gerija begempuru sereta besampika Peter ke dalam rumah jil *(Ras. 12:12)*.
		+ Enda lama lepas tu, Barnabas enggau Saul (datai ngagai Jerusalem nganjung pemeri) lalu mai John Mark enggau seduai ngagai Antiok *(Ras. 12:25)*.
		+ Lebuh Roh Kudus ngangauka Barnabas enggau Saul gawa nyadi misionari ngagai orang bansa kapir di Antiok, seduai lalu mai John Mark sama gawa begulai enggau seduai *(Ras. 13:2-5)*.
		+ Laban pengidup nyadi misionari tu ukai utai ti nyamai ungkup John Mark, ari nya iya lalu mutuska runding nikal ke Jerusalem *(John 13:13)*.
	* **Diguna ba pengawa injil.**
		+ Lebuh Paul merambu pejalai misionari ti kedua, iya enggai agi mai John Mark begulai enggau iya gawa *(Ras. 15:36-38)*. Paul begunaka penyaup ti kuat, ke nyukung lalu ukai nyadi ke pengeribat. Lalu Mark nadai layak ba pengawa tu.
		+ Taja pia, Barnabas nemu anak buah iya tu ulih nyadi misionari ke manah. Nya alai iya lalu mai Mark enggau iya ngagai Saiprus, Paul seduai Silas mansang tunga ngagai menua Asia *(Ras. 15:39-41)*.
		+ Kitai nadai nemu utai ke nyadi lepas nya, tang kitai nemu Barnabas betul. Tiga iti endur ba surat ke ditulis iya, Paul nganggap Mark nyau nyadi orang ti “beguna ba pengawa misionari,” reti nya manah enggau begulai gawa *(Kol. 4:10; Pil. 24; 2 Tim. 4:11)*.
		+ Terima kasih ke peluang ti kedua tu, kategal nya sehari tu, kitai ulih macha cherita ke manah ari injil Mark.
2. **Pun injil Mark:**
	* **Besedia. Mark 1:1-8.**
		+ Mark ngepunka injil iya lebuh ke madahka Allah Taala nyendia jalai ke Anak Iya *(Mark 1:1-2; Mal. 3:1)*. Jalai ke berengkah ari astana serega, lalu tu mai Jesus ngagai regang, lepas nya Iya lalu disambut baru di serega din *(Mark 16:19)*.
		+ Dikena nyendiaka jalai tu, Allah Taala udah milih John Pemaptisa, ianya “nyawa ke nyada di menua puang” *(Mark 1:3; Isa. 40:3)*.
		+ Sebedau Jesus ngepunka pejalai Iya nyerahka pengidup Iya ngagai kitai, John nyendiaka ati orang mayuh nuju ngagai penesal sereta ngasuh sida dibaptisa *(Mark 1:4-6)*.
		+ Iya nyendia sida nerima Anak Allah Taala: Orang ke lebih bekuasa ari Iya empu, lebih layak agi; Iya deka maptisa orang ngena baptisa ti manah agi *(Mark 1:7-8)*.
	* **Baptisa. Mark 1:9-13.**
		+ Jesus ngepunka pejalai Iya enggau chara ti manah bendar: Allah Taala Apai mandangka diri ngaku Iya Anak, Roh Kudus ngayanka diri enggau chara ke ulih dipeda *(Mark 1:10-11)*. Ari pun iya bendar, Jesus ngayanka diri endang Allah Taala, Iya meh Anak Petara. Taja pia Iya ngayanka diri ba tubuh mensia:
			1. Iya dibaptisa ulih John lalu ukai John dibaptisa Iya *(Mark 1:9)*.
			2. Iya diiring Roh Kudus *(Mark 1:12)*.
			3. Iya begunaka timpuh kediri begulai enggau Allah Taala *(Mark 1:13)*.
			4. Iya diuji Sitan (Mark 1:13).
			5. Iya betunga enggau utai ti nemu nganu *(Mark 1:13)*.
			6. Bala melikat ngintu Iya *(Mark 1:13)*.
	* **Jaku ajar. Mark 1:14-15.**
		+ Pun ajar Jesus mungkur tiga iti pekara (Mark 1:15):
			1. “Timpuh udah datai”: Tu dituju ngagai nubuatan 70 minggu *(Dan. 9:24)*. Ari dekri Artaserses taun 457 BC, ngagai maya Mesiah diurap, deka 69 minggu *(ayat 25)*. Pekara tu nyadi amat lebuh Jesus dibaptisa ba taun 27 AD. Setengah minggu lepas nya, taun 31 AD, Jesus pen mati *(ayat 27)*.
			2. “Perintah Allah Taala nyau semak”: Semaya pasal sempekat penyelamat berengkah deka nyadi.
			3. “Nesal ati ke dosa kita, lalu arapka berita manah”: Kangau ngambi bagi ba sempekat, ari ke nerima pengampun nengah pengarap ba Jesus.
		+ Ajar kitai diatu mega nyengkaum tiga iti pekara tu: timpuh udah nyadi amat; Jesus deka datai; kitai mesti nesalka penyalah sereta arap, ngambika kitai ulih pulai begulai enggau Iya.